סטינג

גורדון מת'יו תומאס סאמנר (באנגלית: Gordon Matthew Thomas Sumner; נולד ב־2 באוקטובר 1951), הידוע בשם הבמה שלו סטינג (Sting), הוא זמר רוק, נגן בס, מלחין, מעבד מוזיקלי ושחקן בריטי. ידוע גם כסולן להקת "פוליס" לשעבר. סטינג הוא אביהם של הזמרים אליוט פאולין "קוקו" (אנ') וג'ו סאמנר (אנ'). סטינג נולד בעיר וולסאנד (אנ') שבצפון אנגליה, לאב קתולי ואם אנגליקנית (אביו קיבל היתר מן הכנסייה לנישואים מעורבים) וחונך כקתולי. הבן הבכור מבין ארבעה ילדים. מגיל צעיר ידע שהוא רוצה להיות מוזיקאי. לאחר שעבד ככרטיסן באוטובוס, כפועל בניין וכפקיד מס הכנסה, נרשם לבית ספר להוראה שבו למד בין השנים 1971–1974. לאחר שסיים את לימודיו עבד במשך שנתיים כמורה להיסטוריה. בינואר 1977 עבר סטינג ללונדון, וזמן קצר לאחר מכן הצטרף לסטיוארט קופלנד ולהנרי פדווני (אנ') (שהוחלף מאוחר יותר באנדי סאמרס), ויחד הקימו את להקת פוליס, שבה שימש סטינג כסולן ונגן בס. הלהקה הוציאה חמישה אלבומים מצליחים וזכתה בשישה פרסי גראמי. לאחר התפרקות הלהקה בשנת 1984 המשיך סטינג בקריירת סולו מצליחה. אלבום הסולו הראשון שלו, "The Dream of the Blue Turtles(אנ')", יצא ב־1985 וזכה בפלטינה משולשת. בנוסף היה האלבום מועמד לפרס גראמי בקטגוריית "אלבום השנה". ב־1987 יצא לאור האלבום "Nothing Like the Sun...". ב־1991 יצאה לאור גרסת כיסוי שהקליט סטינג ל־"Come Down in Time" של אלטון ג'ון, לרגל הוצאת אלבום המחווה לאלטון ג'ון וברני טופין ‏"Two Rooms: Celebrating the Songs of Elton John & Bernie Taupin". ב־2007 הקליט סטינג עם הזמרת ניקול שרזינגר את השיר "Power's Out" אשר מופיע באלבום הבכורה שלה "Her Name Is Nicole". סטינג זכה ב־16 פרסי גראמי (10 מהם בתקופת פוליס), פרס אמי אחד ופרס גלובוס הזהב אחד. במצעד העשור של שנות ה־80 בישראל הוכתר סטינג בתואר זמר העשור על ידי מאזיני גלי צה"ל. יחד עם פוליס, המכירות של סטינג מוערכות בכ-100 מיליון תקליטים. בפברואר 2022 מכר סטינג הזכויות לקטלוג השירים שלו, הן כסולן והן כחלק מהפוליס, ליוניברסל מיוזיק גרופ בסכום של 300 מיליון דולר. בפברואר 2023 פרסם מגזין פורבס כי הוא איש הבידור השני המרוויח ביותר ביותר לשנת 2022 לאחר להקת ג'נסיס עם כ-210 מיליון דולר. סטינג שיחק במספר סרטים, ביניהם "לוק, סטוק ושני קנים מעשנים" ו"חולית", והשתתף בהופעות אורח בתפקיד עצמו במספר תוכניות טלוויזיה, בין היתר ב"משפחת סימפסון". עוד השתתף בתפקיד גנגסטר לשעבר שבבעלותו מועדון ג'אז שנקלע לסכסוך אלים עם אמריקאי מושחת, בסרט "יום שני הסוער (אנ')" – בבימויו של ניל ג'ורדן. השתתף גם בתפקיד עצמו בסדרה הקומית רק רוצחים בבניין . סטינג ידוע כפעיל למען נושאים הקשורים באיכות הסביבה ובזכויות אדם. בשנת 1989 היה ממייסדי קרן להצלת יערות הגשם. השתתף במופעי צדקה למען ארגון אמנסטי אינטרנשיונל, למען שחרור נלסון מנדלה ולמטרות נוספות. בנוסף השתתף בלייב אייד ובלייב 8. באוקטובר 2023, סטינג, יחד עם עוד מאות שחקנים, קומיקאים ומנהלי בידור מהוליווד חתמו על מכתב פתוח לנשיא ביידן. הם קראו לשחרור בני ערובה המוחזקים על ידי ארגון הטרור חמאס בעקבות מתקפת הפתע על ישראל. הקמפיין שהושק לצד המכתב נקרא #NoHostageLeftBehind. המכתב מדגיש את הרצון לחופש הן לישראלים והן לפלסטינים לחיות בשלום ומגנה את האלימות של חמאס. סטינג נישא לשחקנית פרנסס טומילטי ב־1 במאי 1976. לבני הזוג נולדו שני ילדים והם התגרשו בשנת 1984. הגירושין הגיעו בעקבות רומן שהתפתח בין סטינג לשכנה שלהם, ואשתו לעתיד, טרודי סטיילר (אנ'). השחקנית הייתה חברה טובה של אשתו וסטינג אהב אותה מרחוק, עד שהחלו לצאת בסתר. בעקבות האהבה שלו כלפיה, והרצון להסתיר מאשתו ומהחברה, הוא כתב את השיר "Every Breath You Take". השיר מדבר על אהבה, קנאה ואובססיה לאישה שלא תהיה שלו. הזוג התחתן ב־1992, ונולדו להם ארבעה ילדים. The Dream Of The Blue Turtles – 1985 ‎...Nothing Like the Sun – 1987 The Soul Cages – 1991 Ten Summoner's Tales – 1993 Fields Of Gold: The Best Of Sting – 1994 Mercury Falling – 1996 The Very Best Of Sting & The Police – 1997 Brand New Day – 1999 All This Time – 2001 (ביצועים חיים) Sacred Love – 2003 Songs from the Labyrinth – 2006 If On A Winter's Night – 2009 The Last Ship – 2013 2016 – 57th and 9th 2018 – 44/876 (עם שאגי) 2019 – My Songs 2021 – The Bridge מדיה וקבצים בנושא סטינג בוויקישיתוף אתר האינטרנט הרשמי של סטינג סטינג, ברשת החברתית פייסבוק סטינג, ברשת החברתית אקס (טוויטר) סטינג, ברשת החברתית אינסטגרם סטינג, סרטונים בערוץ היוטיוב סטינג, במסד הנתונים הקולנועיים IMDb (באנגלית) סטינג, באתר AllMovie (באנגלית) סטינג, באתר Rotten Tomatoes (באנגלית) סטינג, באתר Metacritic (באנגלית) סטינג, במסד הנתונים הקולנועיים KinoPoisk (ברוסית) סטינג, באתר אפל מיוזיק (באנגלית) סטינג, באתר ספוטיפיי סטינג, באתר סאונדקלאוד (באנגלית) סטינג, באתר Last.fm (באנגלית) סטינג, באתר AllMusic (באנגלית) סטינג, באתר MusicBrainz (באנגלית) סטינג, באתר דיזר סטינג, באתר Discogs (באנגלית) סטינג, באתר Songkick (באנגלית) סטינג, באתר Genius סטינג, באתר SecondHandSongs סטינג, באתר MOOMA (בארכיון האינטרנט) סטינג, באתר טיידל (באנגלית) שרון מולדאבי, ‏עקיצה נעימה, באתר גלובס, 28 באוקטובר 2009 עינב שיף‏, סטינג בן 60: הדרך מגאונות לטרחנות עוברת בארבע תחנות, באתר וואלה, 2 באוקטובר 2011 אליזבת דיי, העוקץ: סטינג חוגג יום הולדת 60, באתר nrg‏, 4 באוקטובר 2011 שי להב, סטינג החדש: סוף סוף, העוקץ חזר, באתר ynet, 15 בנובמבר 2016 מה שקרה מזמן: 67 שנים להולדת סטינג – ספיישל באתר גלי צה"ל, 2 באוקטובר 2018 סטינג, באתר אנציקלופדיה בריטניקה (באנגלית) דודי פטימר, ‏סטינג גאה להציג: איך לחיות נכון בגיל 70, באתר מעריב אונליין, 2 באוקטובר 2021 אמיר שוורץ, ממוזיקאי מצטיין למיליונר צדקן: סטינג בן 70, באתר ynet, 2 באוקטובר 2021 זמר העשור שנות ה־80 (ראו גימס, סטינג, ״Reste״), באתר גלי צה"ל, בדיקה אחרונה 4 באוקטובר 2020 סטינג אומר שששת ילדיו לא יירשו הון של 180 מיליון פאונד, באתר הגרדיאן, ‏22 ביוני 2014, בדיקה אחרונה 4 באוקטובר 2020 Lisette Voytko, The World’s 10 Highest Paid Entertainers, פורבס (באנגלית) Matt Donnelly, Hollywood Stars and Executives Thank President Biden for Leadership, Call for Release of All Hamas Hostages, Variety, ‏2023-10-23 (באנגלית אמריקאית)